Francisco Flores. Francisco Javier Flores Sequera (; 1990-yil 30-aprelda Venesuelaning Barkisimeto shahrida tugʻilgan) — venesuelalik futbolchi, „Independiente Medellin“ va Venesuela terma jamoasi yarim himoyachisi. Klublardagi faoliyati. Flores professional faoliyatini „Deportivo Lara“ futbol klubida boshlagan. 2006-yilda u Venesuela premyer ligasida debyut qilgan. 2011-yilning yozida Francisco „Deportivo Anzoátegui“ futbol klubiga oʻtdi. 12-avgust kuni „Yaracuyanos“ futbol klubiga qarshi oʻyinda u yangi jamoada debyut qildi. 21-avgust kuni „Caracas“ futbol klubiga qarshi bahsda Flores „Deportivo Anzoátegui“ futbol klubi safida ilk golini urdi. 2012-yilda u jamoaga Venesuela kubogini yutishda yordam berdi. 2013-yil boshida Flores „Deportivo Táchira“ futbol klubiga koʻchib oʻtdi. 3-fevral kuni „Monagas“ futbol klubiga qarshi oʻyinda u yangi jamoada debyut qildi. 5-may kuni oʻzining sobiq jamoasi „Deportivo Lara“ futbol klubiga qarshi bahsda Francisco „Deportivo Táchira“ futbol klubi safidagi ilk golini urdi. 2015-yilda u klub safida mamlakat chempioni boʻldi. 2017-yil boshida Flores „Mineros Guayana“ jamoasiga qoʻshildi. 4-fevral kuni oʻzining sobiq jamoasi „Deportivo Lara“ futbol klubiga qarshi oʻyinda u yangi jamoada debyut qildi. Oʻzining debyut mavsumida Francisco ikkinchi marta mamlakat kubogini qoʻlga kiritdi. 2019-yil 14-avgust kuni „Deportivo Lara“ futbol klubiga qarshi kechgan bahsda Francisco „Mineros Guayana“ futbol klubi safida ilk golini urdi. 2020-yil boshida Flores Kolumbiyaning „Independiente Medellin“ futbol klubiga koʻchib oʻtdi. 2-fevral kuni „Atletiko Junior“ futbol klubiga qarshi oʻyinda u Mustang kubogida debyut qildi. Xalqaro faoliyati. 2009-yilda Venesuela yoshlar terma jamoasi tarkibida Flores Misrda boʻlib oʻtgan yoshlar oʻrtasidagi jahon chempionatida ishtirok etdi. Turnirda u Nigeriya, Taiti, Ispaniya va Birlashgan Arab Amirliklari jamoalariga qarshi oʻyinlarda ishtirok etgan. 13-may kuni Kosta-Rikaga qarshi oʻrtoqlik uchrashuvida Flores Venesuela terma jamoasi safida debyut qildi. 2010-yil 21-aprelda Gonduras terma jamoasiga qarshi bahsda Francisco milliy terma jamoadagi ilk golini urdi.